
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 213
                                                               30 octombrie 2025
privind neexercitarea dreptului de preemţiune pentru apartamentul 1 din imobilul – monument istoric „Casa Krempels”, cod LMI: MS-II-m-A-15851, situat în municipiul Sighişoara, str. Piața Cetății nr. 1 și pentru imobilul – monument istoric „Casa Misselbacher”, cod LMI: MS-II-m-B-15945, situat în municipiul Sighişoara, str. Hermann Oberth nr. 16

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.737/08.10.2025 şi la Consiliul Local Sighișoara cu nr. 32.650/15.10.2025, de referatul de aprobare, înregistrat cu nr. 31.736/08.10.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 31.624/07.10.2025, prin care numitul Rus Gabriel - Alin, potrivit procurii autentificată cu încheierea de autentificare nr. 890/30.07.2025 de B.I.N. Melinte Oana, în calitate de împuternicit al domnului Mozeș Mihail și al doamnei Mozeș Doina - Tereza, proprietari ai imobilului – ap. 1, situat în municipiului Sighișoara, str. Piața Cetății, nr. 1, jud. Mureș, înscris în C.F. nr. 50231-C1-U3 Sighișoara, nr. cad. 50231-C1-U3, parte integrantă a monumentului istoric „Casa Krempels”, având cod LMI: MS-II-m-A-15851, solicită neexercitarea dreptului de preemțiune asupra imobilului menționat mai sus, prețul de vânzare fiind de 90.000 euro;

Având în vedere adresa Ministerului Culturii cu nr. 7.047/16.09.2025, prin care această instituție nu își exercită dreptul de preemțiune pentru imobilul situat în intravilanul municipiului Sighişoara, str. Piața Cetății, nr. 1, ap. 1, jud. Mureș, suprafață desfășurată de 169,70 mp. (construcții - spațiu de locuit) și 96/381 cotă teren folosință, înscris în C.F. nr. 50231-C1-U3 Sighișoara, nr. cad. 50231-C1-U3, monument istoric „Casa Krempels”, având cod LMI: MS-II-m-A-15851;

Având în vedere adresa Consiliului Județean Mureș cu nr. 31.757/30.09.2025, înregistrată la Municipiul Sighișoara cu nr. 31.139/03.10.2025, prin care această instituție nu își exercită dreptul de preemțiune pentru imobilul situat în intravilanul municipiului Sighişoara, str. Piața Cetății, nr. 1, ap. 1, jud. Mureș (construcții - spațiu de locuit în suprafață desfășurată de 169,70 mp. și 96/381 cotă teren folosință), înscris în C.F. nr. 50231-C1-U3 Sighișoara, nr. cad. 50231-C1-U3, monument istoric „Casa Krempels”, având cod LMI: MS-II-m-A-15851, la prețul de vânzare de 90.000 euro;

Având în vedere cererea, înregistrată la Municipiul Sighişoara cu nr. 31.603/07.10.2025, prin care numita Szabo Magdalena, în calitate de administrator al S.C. KLASIC IMPEX S.R.L., având sediul în Municipiul Sighișora, str. Plopilor, nr. 12, ap. 10, jud. Mureș, proprietar al imobilului situat în intravilanul municipiului Sighișoara, str. Hermann Oberth, nr. 16, solicită neexercitarea dreptului de preemțiune asupra imobilului menționat mai sus, la prețul de 180.781,00 lei;

Având în vedere adresa Ministerului Culturii – Direcția Județeană pentru Cultură Mureș cu nr. 248/II/30.09.2025, prin care această instituție nu își exercită dreptul de preemțiune pentru parte din imobil – ap. Spațiu comercial – situat în intravilanul municipiului Sighişoara, str. Hermann Oberth, nr. 16, jud. Mureș (spațiu comercial, situat la parter, înscris în C.F. nr. 50104-C1-U5 Sighișoara, suprafață desfășurată de 87,92 mp. + cotă de 35,49 mp. din teren în suprafață de 931 mp.), monument istoric „Casa Misselbacher”, având cod LMI: MS-II-m-B-15945;

Având în vedere adresa Consiliului Județean Mureș cu nr. 31.951/02.10.2025, înregistrată la Municipiul Sighișoara cu nr. 31.362/06.10.2025, prin care această instituție nu își exercită dreptul de preemțiune pentru parte din imobilul – ap. Spațiu comercial – situat în Sighişoara, str. Hermann Oberth, nr. 16, jud. Mureș, înscris în C.F. nr. 50104-C1-U5 Sighișoara (spațiu comercial, situat la parter,  suprafață desfășurată de 87,92 mp. + cotă de 35,49 mp. din teren în suprafață de 931 mp.), monument istoric „Casa Misselbacher”, având cod LMI: MS-II-m-B-15945 la prețul de vânzare de 180.781,00 lei;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 31.738/08.10.2025, prin care se propune neexercitarea dreptului de preemţiune pentru apartamentul 1 din imobilul – monument istoric „Casa Krempels”, cod LMI: MS-II-m-A-15851, situat în municipiul Sighişoara, str. Piața Cetății nr. 1 și pentru imobilul – monument istoric „Casa Misselbacher”, cod LMI: MS-II-m-B-15945, situat în municipiul Sighişoara, str. Hermann Oberth nr. 16;

Având în vedere avizele favorabile ale tuturor comisiilor pe domenii de specialitate;           
În temeiul prevederilor art. 129 alin. (1) și alin. (14), art. 139 alin. (1) și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,
    H O T Ă R Ă Ş T E:

Art. 1. Municipiul Sighişoara nu îşi exercită dreptul de preemţiune asupra imobilului situat în intravilanul municipiului Sighişoara, str. Piața Cetății, nr. 1, ap. 1, jud. Mureș, suprafață desfășurată de 169,70 mp. (construcții - spațiu de locuit) și 96/381 cotă teren folosință, înscris în C.F. nr. 50231-C1-U3 Sighișoara, nr. cad. 50231-C1-U3, monument istoric „Casa Krempels”, având cod LMI: MS-II-m-A-15851.

Art. 2. Municipiul Sighişoara nu îşi exercită dreptul de preemţiune asupra imobilului – ap. Spațiu comercial – situat în intravilanul municipiului Sighişoara, str. Hermann Oberth, nr. 16, jud. Mureș, înscris în C.F. nr. 50104-C1-U5 Sighișoara (spațiu comercial, situat la parter, suprafață desfășurată de 87,92 mp. + cotă de 35,49 mp. din teren în suprafață de 931 mp.), parte din monumentul istoric „Casa Misselbacher”, având cod LMI: MS-II-m-B-15945.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Grecu Andrei - Victor                      
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef.

11 ex.  

B.A. 

